April 2023 | Vol. 3 | No. 1 E-ISSN : 2715-5854 DOI: 10.55642
Faktor-faktor yang Mempengaruhi Pelajar Terapi Kecantikan dan Spa di Kolej Komuniti Sungai Petani dalam Pembelian Produk Kosmetik Halal
Norashikin Abdullah* 1 ,  Hanisah Ahmad 2 , Quah Wei Boon 3
1 Unit Terapi Kecantikan dan Spa, Kolej Komuniti Sungai Petani
2 Unit Kulinari, Kolej Komuniti Sungai Petani
3 Fakulti Pengajian Pendidikan, Universiti Putra Malaysia Bahagian Pengurusan Sumber Manusia, Kementerian Pengajian Tinggi e-mail: * 1 kkspshikin@gmail.com , 2 hanisah@kkspe.edu.my , 3 quah@kkspe.edu.my

## Abstrak
Kajian  ni  bertujuan  untuk  mengkaji  pengaruh  antara  sikap,  kesedaran  dan  persekitaran terhadap  niat  beli  pelajar Terapi  Kecantikan  dan  Spa  terhadap  produk  kosmetik  halal  di  Kolej Komuniti  Sungai  Petani.  Dalam  kajian  telah  menggunakan  soal  selidik  untuk  mengumpul  data daripada 87 orang responden yang terdiri daripada pelajar Sijil dan Diploma Terapi Kecantikan dan  Spa.  Data  yang  dikumpul  ini  telah  dianalisis  dengan  menggunakan  analisis  kolerasi  dan regresi  berganda.  Hasil  dapatan  telah  menunjukkan  bahawa  sikap,  kesedaran,  dan  persekitaran tidak  terdapat  pengaruh  yang  signifikan  terhadap  niat  beli  pelajar  Terapi  Kecantikan  dan  Spa terhadap  produk  kosmetik  halal.  Implikasi  daripada  kajian  ini  adalah  untuk  pelajar  Terapi Kecantikan dan Spa yang memakai produk kosmetik, industri atau organisasi yang terlibat dalam menghasilkan  produk  kosmetik  halal.  Akhirnya,  untuk  kajian  lanjutan,  penyelidik  juga  boleh menambah  pemboleh  ubah  bebas  yang  lain  seperti  harga,  kualiti  produk,  dan  kemudahan pembelian ke dalam penyelidikan supaya penyelidik dapat mengetahui lebih lanjut tentang niat pembelian  pelajar  Terapi  Kecantikan  dan  Spa  terhadap  produk  kosmetik  halal  sama  ada dipengaruhi oleh faktor tersebut atau tidak.
Kata kunci —sikap; kesedaran; persekitaran; niat beli; produk komestik halal

## Abstract
This study aims to examine the influence of attitude, awareness and environment on the purchase  intention  of  Beauty  Therapy  and  Spa  students  towards  halal  cosmetic  products  at Sungai Petani Community College. In the study, a questionnaire was used to collect data from 87 respondents  consisting  of  Certificate  and  Diploma  students  in  Beauty  and  Spa  Therapy.  The collected data was analyzed using correlation analysis and multiple regression. The findings have shown that attitude, awareness, and environment have no significant influence on the purchase intention of Beauty Therapy and Spa students towards halal cosmetic products. The implications of this study are for Beauty Therapy and Spa students who use cosmetic products, industries or organizations  involved  in  producing  halal  cosmetic  products.  Finally,  for  further  research, researchers can also add other independent variables such as price, product quality, and ease of purchase into the research so that researchers can learn more about the purchase intentions of Beauty Therapy and Spa students towards halal cosmetic products whether they are influenced by factors said or not.
Keywords —attitude; awareness; environment; purchase intention; halal cosmetic products

## PENDAHULUAN
Produk  komestik  kini  telah  menjadi  perhatian  yang  utama  dan  hampir  semua  orang menggunakan  produk  kosmetik  dalam  kehidupan  seharian  terutamanya  di  kalangan  wanita. Produk  kosmetik,  bukan  sahaja  merujuk  kepada  produk  alat  solek  atau  pewangi,  tetapi  turut
merangkumi kategori produk seperti produk penjagaan kulit, gigi, rambut, produk mandian dan sebagainya. Jika dahulu pilihan kosmetik lebih tertumpu kepada penjenamaan dan keberkesanan pengiklanan, kini pengguna lebih arif dalam menilai produk, dan lebih sensitif kepada bahan yang digunakan  dalam  sesuatu  produk  kosmetik.  Permintaan  produk  kosmetik  halal  pula  semakin menjadi keutamaan. Semakin ramai pengguna di seluruh dunia memilih produk-produk kosmetik yang  halal  oleh  pengasas  muslim  kerana  percaya  atas  integriti  dan  kredibiliti  mereka  dalam memastikan bahan-bahan yang digunakan adalah selamat.
Menurut  Hashim  dan  Musa  (2014),  kesedaran  pengguna  yang  meningkat  dan menitikberatkan  status  halal  pada  sesuatu  produk  kosmetik  menyebabkan  industri  produk kosmetik  halal  kini  telah  mendapat  perhatian  dalam  pasaran  sekarang.  Malah,  semasa  dalam pemilihan  produk  kosmetik,  pengguna  juga  dilihat  lebih  berhati-hati  seiring  dengan  tahap pendidikan dan pengetahuan mereka yang semakin bertambah (Lada et al., 2009). Hal ini kerana, industri  produk  kosmetik  halal  masih  baharu  dan  banyak  pengeluar  dan  pengilang  juga  masih dalam proses untuk mendapatkan sijil pengesahan halal dari Jabatan Kemajuan Islam Malaysia (JAKIM).
Di  Malaysia,  pihak  berkuasa  yang  mengendalikan  dan  mengeluarkan  pensijilan  halal adalah Jabatan Kemajuan Islam Malaysia (JAKIM). JAKIM ditubuhkan bagi menjamin produk kosmetik  mematuhi  semua  syarat-syarat  yang  ditetapkan  oleh  garis  panduan  piawaian  halal (Mohamed  et  al.,  2016). Terdapat  1460  senarai  syarikat  yang  berdaftar  di  bawah  Portal  Rasmi Halal  Malaysia,  JAKIM  untuk  kategori  komestik  (Jabatan  Kemajuan  Islam  Malaysia,  n.d.). Pengusaha industri perlu bertanggungjawab untuk  mengekalkan status halal bagi setiap produk yang  mereka  hasilkan  dan  selamat  kepada  pengguna.  Di  Malaysia,  sektor  kosmetik  halal  telah menyumbang  sebanyak  13.1  peratus  kepada  eksport  halal  keseluruhan  Malaysia  pada  suku pertama 2021 manakala Industri halal pula telah menyumbang 15 peratus kepada Keluaran Dalam Negara Kasar (KDNK) (WHBC, 2021).

## 1.1     Pernyataan masalah
Pelajar Diploma Terapi Kecantikan dan Sijil Terapi Kecantikan dan Spa Kolej Komuniti Sungai  Petani  merupakan  pelajar-pelajar  yang  wajib  mengambil  subjek  solekan  pada  semester dua, tiga dan empat sepanjang pangajian mereka. Di antara bahan yang sering digunakan dalam proses  pengajaran  dan  pembelajaran  (PdP)  ialah  seperti foundation, bedak  compak, lipstick, pemerah pipi, maskara, celak mata, manakala bagi subjek rawatan kulit muka pula pelajar-pelajar akan menggunakan produk seperti pembersih muka, scrub, mask, serum, aloe vera gel, soothing gel yang  digunakan  khusus  untuk  rawatan  muka electrotherapy dan  lain-lain  lagi  termasuklan produk kosmetik untuk subjek rawatan badan, pedicure dan manicure .
Selain  itu,  pelajar  yang  mempelajari  kemahiran  solekan,  mereka  juga  merupakan sebahagian dari pengguna yang membeli produk kosmetik daripada dalam dan luar negara. Sudah menjadi satu trending semasa pengguna lebih gemar membeli produk kosmetik yang popular dan tular  di  media  sosial.  Pengguna  sering  dihidangkan  dengan  pelbagai  jenis  iklan  dan  testimoni produk kosmetik beserta dengan bukti seperti berjaya menghilangkan jerawat atau memutihkan kulit dalam masa yang singkat.
Namun, pengaruh globalisasi juga sedikit sebanyak telah menyebabkan masyarakat Islam kini  mudah  leka  dan  alpa  tentang  kesucian  bahan,  kaedah  pemprosesan,  penyimpanan  dan pembungkusan  yang  digunakan  untuk  menghasilkan  sesuatu  produk  kosmetik.  Hal  ini  kerana kurangnya kesedaran di kalangan masyarakat tentang status halal produk dan timbul isu-isu yang berkaitan  dengannya  seperti  penggunaan  logo  halal  palsu  dan  penggunaan  bahan  haram  dalam produk komestik
Kajian-kajian  lepas  menyatakan  bahawa  faktor  sikap,  kesedaran  dan  persekitaran merupakan faktor yang mempengaruhi niat pembelian pengguna terhadap produk komestik halal. Berdasarkan  implikasi  yang  telah  dinyatakan  sebelum  ini,  satu  kajian  perlu  dijalankan  untuk mengenal pasti pelajar Sijil Terapi Kecantikan dan Spa dan Diploma Terapi Kecantikan di Kolej
Komuniti  Sungai  Petani  terhadap  kepekaan  mereka  dengan  produk  kosmetik  yang  mempunyai persijlan halal. Secara khususnya, terdapat empat objektif seperti berikut:
i. Mengenal pasti faktor sikap mempengaruhi niat beli pelajar Terapi Kecantikan dan Spa dalam produk kosmetik halal.
ii. Mengenal pasti faktor kesedaran mempengaruhi niat beli pelajar Terapi Kecantikan dan Spa dalam produk kosmetik halal.
iii. Mengenal pasti faktor persekitaran mempengaruhi niat beli pelajar Terapi Kecantikan dan Spa dalam produk kosmetik halal.
iv. Mengkaji  hubungan  di  antara  faktor  kesedaran,  sikap  dan  persekitaran  yang mempengaruhi niat beli pelajar Terapi Kecantikan dan Spa dalam produk kosmetik halal.

## SOROTAN KAJIAN
2.1 Halālan ṭayyiban
Halālan  ṭayyiban ialah  konsep  di  mana  sesuatu  produk  dianggap  halal,  mengandungi bahan-bahan  yang  sihat,  dan  tidak  menimbulkan  sebarang  risiko  kesihatan  apabila  produk tersebut  digunakan.  Bagi  pengguna  yang  beragama  Islam,  Halālan  ṭayyiban  adalah  keperluan mutlak yang mesti dipenuhi dan dipatuhi. ‘Halal’ bermaksud sesuatu yang sah dan ‘haram’ adalah sesuatu yang tidak sah atau tidak dibenarkan olehsyariah Islam. Konsep halal dan haram ini tidak tertumpu kepada makanan sahaja, maka ia juga merujuk kepada penggunaan produk secara fizikal atau perkhidmatan yang dibenarkan oleh Islam. Selain itu, kosmetik halal bebas alkohol dan juga pengawet  berasaskan  haiwan  bererti  ianya  tidak  mengandungi  bahan-bahan  yang  bercanggah dengan hukum syarak. Sebarang perkara yang baik dan memanfaatkan hasil penggunaanya adalah halal di sisi Islam, sementara perkara dan penggunaan yang boleh memudaratkan, memabukkan dan tidak selamat untuk digunakan adalah dikategorikan sebagai tidak halal di dalam Islam, dan tidak mematuhi piawaian halal di Malaysia (Ab Hamid & Hassim, 2019).

## 2.2 Kosmetik dan Produk Kosmetik Halal
Produk  kosmetik  boleh  didefinasikan  sebagai  sebarang  bahan  atau  penyediaan  yang bertujuan untuk digunakan di pelbagai bahagian luar tubuh manusia. Antaranya adalah epidermis , sistem  rambut,  kuku,  bibir  dan  organ  luaran  kemaluan)  atau  dalam  gigi  dan  membran  mukus rongga mulut dengan tujuan sebagai pembersihan, pewangian,  menukar penampilan,  membaiki bau  badan,  perlindungan  atau  penjagaan  agar  sentiasa  dalam  keadaan  baik (Asean  Cosmetic Directive). Manakala  kosmetik  halal  ataupun  dikenali  sebagai  produk  dandanan  diri  perlu mengikuti  peraturan  yang  dibenarkan  dan  memenuhi  kehendak  syariah.  Antaranya  adalah termasuk  penggunaan  bahan,  proses  penyediaan,  pengendalian  pembungkusan  sehingga  ke penghantaran  produk.  Terdapat  beberapa  peraturan  untuk  kawalan  produk  kosmetik  yang digunakan di Malaysia iaitu Guidelines for Control of Cosmetic Products in Malaysia (National Pharmaceutical Control Bureau [NPCB], 2009a), Guidelines on Cosmetic Good Manufacturing Practice (National  Pharmaceutical  Control  Bureau  [NPCB],  2009b)  dan MS1500:2004  Halal Food (Department of Standard Malaysia [DSM], 2004).
Pemahaman tentang kosmetik halal bukan hanya memberi penekanan kepada keselamatan pengguna  dan  kebersihan  semasa  penyediaan  sahaja  malah  sesuatu  produk  tersebut  perlu mempunyai  kualiti  tertentu,  memenuhi  keperluan  pengguna  dalam  aspek  kegunaan  dan keberkesanannya.  Berdasarkan  Abd  Rahman  dan  Zakaria  (2019),  produk  kosmetik  halal  juga dikenali  sebagai  simbol  kebersihan,  keselamatan  dan  berkualiti  tinggi  dan  mempunyai  tahap kesihatan  dan  standard  yang  tinggi  (Idris  &  Mohd  Noor,  2013).  Secara  ringkasnya,  fungsi kosmetik adalah seperti berikut: 1. Pembersihan 2. Pewangian 3. Perlindungan 4. Penyimpanan dalam keadaan baik 5. Penukaran penampilan 6. Membaiki bau badan. Selain itu, kosmetik juga boleh  diklasifikasikan  sebagai:  1.  Penjagaan  kulit  2.  Kosmetik  warna  3.  Produk  mandian  4. Produk bayi 5. Penjagaan badan 6. Penjagaan gigi 7. Minyak wangi 8. Produk penjagaan rambut.

## 2.3 Faktor Sikap
Menurut Ajzen (1991), sikap terhadap tingkah laku merujuk kepada bagaimana seseorang mempunyai  penilaian  nilai  tingkah  laku;  semakin  banyak  nilai  sikap  mengenai  tingkah  laku, semakin banyak niat individu untuk membentuk tingkah laku dengan pertimbangan itu (Radovic Markovic & Salamza-deh, 2012). Sikap  merupakan antara salah satu faktor yang penting  yang mempengaruhi niat beli terhadap produk kosmetik halal. Daripada kajian Muhamad dan Nordin (2019), hasil dapatan menunjukkan faktor sikap mempunyai pengaruh yang signifikan terhadap pembelian  barangan  kosmetik  tiruan.  Manakala,  dalam  kajian  Nik  Mud  et  al.  (2020),  sikap muncul  dengan  pengaruh  yang  signifikan  terhadap  niat  wanita  terhadap  kosmetik  tempatan  di kalangan  pengguna  wanita  muda.  Oleh  itu,  dalam  kajian  ini,  sikap  dikaji  sebagai  faktor  yang mempengaruhi  niat  beli  pelajar  Terapi  Kecantikan  dan  Spa  terhadap  produk  kosmetik  halal. Penyelidik Kamalul Ariffin et al. (2019) dalam kajian lepas juga menyatakan bahawa sikap positif adalah  faktor  yang  paling  penting  untuk  meningkatkan  niat  pembelian  pengguna  terhadap kosmetik  halal.  Selain  itu,  dalam  kajian  Osman  et  al.  (2020)  juga  mendapati  bahawa  faktor sebagai  domain  utama  yang  mempengaruhi  tingkah  laku  pembelian  kosmetik  halal  pengguna Malaysia adalah faktor sikap. Oleh itu, hipotesis yang dicadangkan ialah:
H 1 : Terdapat hubungan yang positif and signifikan antara faktor sikap dengan niat beli pelajar Terapi Kecantikan dan Spa terhadap produk kosmetik halal.

## 2.4 Faktor Kesadaran
Dalam  kajian  ini,  kesedaran  digunakan  untuk  mengukur  sejauh  mana  pengguna mengetahui  tentang  produk  kosmetik  halal  di  Malaysia.  Kesedaran  halal  banyak  menyumbang kepada niat pembelian pengguna (Kamal et al., 2016). Kajian yang telah dijalankan oleh Shukri dan  Mustafar  (2016),  menunjukkan  tahap  kesedaran  pelajar  adalah  agak  baik  terhadap  produk kosmetik  halal.  Manakala,  dalam  kajian  Norman  dan  Abd  Wahid  (2017),  hasil  dapatan menunjukkan  kesedaran  mempunyai  hubungan  yang  positif  dengan  pembelian  produk  halal. Selain itu, kajian daripada Mohamed Yousoof et al. (2020) juga menyimpulkan daripada analisis bahawa, tahap kesedaran sangat mempengaruhi niat pembelian. Dalam erti kata lain, penemuan kajian ini menunjukkan bahawa kesedaran kosmetik halal mempunyai kesan untuk menjelaskan niat untuk  membeli  kosmetik  halal. Ini  dikatakan demikian kerana pengguna  yang  mempunyai kesedaran  yang  tinggi  mengenai  halal  nampaknya  mempunyai  niat  yang  lebih  besar  untuk membeli produk halal. Selain itu, dalam kajian Osman et al. (2020) juga mendapati bahawa faktor sebagai  domain  utama  yang  mempengaruhi  tingkah  laku  pembelian  kosmetik  halal  pengguna Malaysia adalah faktor kesedaran. Oleh itu, hipotesis yang dicadangkan ialah:
H 2 :  Terdapat  hubungan  yang  positif  and  signifikan  faktor  kesedaran  dengan  niat  beli  pelajar Terapi Kecantikan dan Spa terhadap produk kosmetik halal.

## 2.5 Faktor Kesekitaran
Aspek  persekitaran  melibatkan  keadaan  di  sekeliling  yang  mempengaruhi  gaya penggunaan  seseorang  individu  itu.  Media  massa,  peranan  ibu  bapa  dan  pengaruh  kawan  juga merupakan antara kompenen yang utama dalam faktor persekitaran (Idris & Mohd Noor, 2013). Dapatan  kajian  Norman  dan  Abd  Wahid  (2017)  melalui  analisis  regrasi  menunjukkan  faktor persekitaran merupakan faktor yang paling mempengaruhi dalam pembelian produk halal. Selain itu,  hasil  kajian  daripada  Idris  et  al.  (2020)  telah  menunjukkan  persekitaran  wanita  Islam bekerjaya  mempunyai  hubungan  yang  positif  dengan  keputusan  pembelian  produk  kosmetik halal. Dapatan kajian  melalui analisis regrasi juga menunjukkan faktor persekitaran merupakan faktor  yang  paling  mempengaruhi  dalam  pembelian  produk  kosmetik  halal.  Oleh  itu,  hipotesis yang dicadangkan ialah:
H 3 : Terdapat hubungan antara faktor persekitaran dengan niat beli pelajar Terapi Kecantikan dan Spa terhadap produk kosmetik halal.
Rajah 1: Kerangka konsep kajian

## METODOLOGI
Kajian  ini  berfokus  kepada  pelajar  Sijil  Terapi  Kecantikan  dan  Spa  (STK)  dan  Diploma Terapi Kecantikan (DTK) di Kolej Komuniti Sungai Petani (KKSP), Kedah. Merujuk kepada data daripada Bahagian Pengambilan Pelajar, populasi kepada pelajar STK dan DTK adalah berjumlah sebanyak  93  orang  pelajar.  Kajian  ini  adalah  untuk  mengenal  pasti  faktor-faktor  yang mempengaruhi  niat  beli  terhadap  produk  kosmetik  halal  antara  pelajar  STK  dan  DTK  yang merangkumi sebanyak 91 orang pelajar. Merujuk Krejcie dan Morgan (1970), saiz sample untuk kajian adalah sebanyak 74 orang responden in KKSP. Dalam kajian ini, teknik persampelan yang digunakan  adalah  persampelan  secara  rawak  mudah.  Instrumen  penyelidikan  untuk  kajian  ini digunakan soal selidik sebagai tinjauan. Soal selidik yang digunakan diadaptasi daripada kajian Norman dan Abd Wahid (2017). Oleh itu, Skala Likert lima dari 1 (Sangat Tidak Setuju) hingga 5 (Sangat Setuju) digunakan dalam soal selidik ini. Soal selidik dibahagikan kepada tiga bahagian. Bahagian  A  akan  memberi  tumpuan  kepada  maklumat  yang  merangkumi  elemen  maklumat demografi seperti bangsa, umur, bidang pengajian dan tahap pengajian. Seksyen B menunjukkan faktor-faktor  tingkah  laku  pengguna  seperti  sikap,  kesedaran  dan  persekitaran  yang mempengaruhi niat beli responden. Manakala seksyen C akan lebih tertumpu kepada pemboleh ubah  bersandar  kepada  pemboleh  ubah  yang  merupakan  niat  beli  responden  terhadap  produk kosmetik halal akan digunakan untuk kajian ini untuk mengukur niat beli produk kosmetik halal.

## HASIL DAN PEMBAHASAN

## 4.1 Kebolehpercayaan Analisis
Dengan  menggunakan sebilangan  kecil responden berbanding dengan saiz sampel reka bentuk,  kajian  rintis  adalah  kaedah  yang  digunakan  untuk  soal  selidik.  Dalam  ujian  rintis,  soal selidik sedang diuji untuk menilai kebolehpercayaan skala melalui nilai Alpha Cronbach. Walau bagaimanapun, 30 responden sasaran dipilih secara rawak untuk menguji kebolehpercayaan soal selidik dan menunjukkan Cronbach’s Alpha 0.828. Cronbach’s Alpha adalah pentadbiran ujian
tunggal  untuk  memberikan  anggaran  unik  kebolehpercayaan  untuk  ujian  tertentu  dan  pekali kebolehpercayaan biasanya berkisar antara 0 dan 1 (Gliem & Gliem, 2003).
Jadual 1: Keputusan Alpha Cronbach Pemboleh ubah Cronbach’s Alpha Pemboleh ubah Bersandar Niat Beli 0.748 Pemboleh ubah tidak bersandar Sikap Kesedaran Persekitaran 0.845 0.668 0.709 Jumlah 0.828 Jadual 2: Ciri Demografi Responden Kategori N % Bangsa Melayu 85  97.7% Cina 1 1.1% India 1 1.1% Umur 18-20 tahun 56  64.4% 21-23 tahun 25  28.7% 23 tahun ke atas 6 6.9% Bidang Pengajian Sijil Terapi Kecantikan dan Spa  52  59.8% Diploma Terapi Kecantikan 35  40.2% Peringkat Pengajian Semester 1 11  12.6% Semester 2 21  24.1% Semester 3 13  14.9% Lain-lain 42  48.3%
Data lengkap telah dikumpulkan sebanyak 87 responden. Seperti yang dibentangkan dalam Jadual 2, responden majoriti berusia 18-2 0 tahun iaitu 56 responden (64.4%) diikuti 21-2 3 tahun adalah 25 responden (28.7%) dan terus berumur 23 tahun ke atas 6 responden (6.9%). Dari segi kaum, responden tertinggi adalah Melayu adalah 85 responden (97.7%). Diikuti  oleh Cina dan India,  kedua-duanya  adalah  1  responden  (1.1%).  Berhubung  dengan  bidang  pengajian,  Sijil Terapi Kecantikan dan Spa adalah dominan yang mewakili kira-kira 52 responden (59.8%) dan Diploma Terapi Kecantikan adalah 35 responden (40.2%). Dalam tempoh pengajian, responden tertinggi  adalah  dari  semester  lain,  42  responden  (48.3%).  Diikuti  oleh  semester  2  dengan  21 responden (24.1%) diteruskan dengan semester 3, 13 responden (14.9%) dan terakhir, semester 1 dengan 11 responden (12.6%).
Jadual 3: Min Pemboleh Ubah dan Tahap Faktor Sikap, Faktor Kesedaran, dan Faktor
Persekitaran dan Niat beli dengan Sisihan Piawai Pemboleh Ubah Dimensi Bilangan Item Min S.P. Tahap Pemboleh ubah tidak bersandar Sikap 5 4.65  0.415 Sangat baik Kesedaran 4 4.33  0.444 Sangat baik
Persekitaran 5 4.27  0.467 Sangat baik Pemboleh ubah Bersandar Niat Beli 4 3.23  0.464 baik
(N=87); Julat adalah berdasarkan Skala Likert 1 hingga 5 di mana 1.00-2.33=Rendah; 2.34-3.66= Baik; 3.67-5.00=Sangat Baik
Tahap sikap, kesedaran dan persekitaran yang dibentangkan dalam Jadual 3 menunjukkan pada  tahap  yang  sangat  baik.  Manakala,  niat  beli  berada  pada  tahap  yang  baik.  Walau bagaimanapun, min tertinggi dalam pembolehubah bebas ialah 4.65 untuk sikap dan min terendah adalah persekitaran (4.27). Untuk sisihan piawai, yang tertinggi adalah persekitaran (0.467) dan terendah adalah kesedaran (0.444).

## 4.2 Analisis Korelasi Pearson
Berdasarkan  Jadual  4  di  bawah,  nilai  p  sikap,  kesedaran,  dan  persekitaran  adalah 0.000>0.001.  Oleh  itu,  hipotesis  H1,  H2,  dan  H3  tidak  mempengaruhi  hubungan  antara  sikap, kesedaran,  pengguna,  persekitaran  dan  niat  beli  terhadap  produk  kosmetik  halal.  Oleh  itu,  H 0 gagal ditolak.
Jadual 4: Analisis korelasi Hipotesis Hubungan r Nilai P Tahap Signifikan Keputusan H 1 SK>NB -.066  .546 Tidak Signifikan Tidak disokong H 2 KS>NB -.117  .279 Tidak Signifikan Tidak disokong H 3 PS>NB -.156  .149 Tidak Signifikan Tidak disokong
Note: **Significant at 0.001 level; SK=Sikap; KS=Kesedaran; PS=Persekitaran; NB=Niat beli

## 4.3 Ringkasan Model
Jadual  5  membentangkan  ringkasan  model  untuk  meramalkan  hubungan  statistik  dan menerangkan  hubungan  antara  faktor  (sikap,  kesedaran,  persekitaran)  dan  niat  pembelian terhadap   produk  kosmetik  halal.  Pekali  penentuan  adalah  ukuran  jumlah  varians  dalam pembolehubah  bergantung  yang  dijelaskan  oleh  pembolehubah  bergantung.  Nilai  0.033 menunjukkan bahawa 3.3% daripada varians dalam  niat pembelian (pemboleh ubah bersandar) dijelaskan oleh tiga faktor. Walau bagaimanapun, sikap dengan pekali standard .085, kesedaran dengan pekali standard -.082, dan persekitaran dengan pekali standard -.183 adalah tidak penting kerana pada p>0.001.  ketiga-tiga faktor tidak menyumbang dengan ketara kepada varians yang dijelaskan. Nilai perubahan F p>0.001 menunjukkan varians tidak dijelaskan dengan ketara oleh model.
Jadual 5: Kesan faktor terhadap niat beli Faktor b SE Beta t p Constant 3.947 .647 6.098 .000 SIKAP .095 .164 .085 .579 .564 KESEDARAN -.086 .122 -.082 -.704 .483 PERSEKITARAN -.182 .146 -.183 -1.250 .215 F = .935 R = .181 Sig-F = .428 R 2 = .033
Secara  keseluruhan  keputusan  menunjukkan  bahawa  tiada  hubungan  antara  setiap pemboleh  ubah  tidak  bersandar  dan  pemboleh  ubah  bersandar  yang  mempengaruhi  niat  beli  di kalangan pelajar terapi kecantikan di Kolej Komuniti Sungai Petani.
Sikap  menunjukkan bukan faktor yang  mempengaruhi niat beli pelajar terapi kecantikan terhadap  produk  kosmetik  halal.  Berdasarkan  Regresi  berganda,  sikap  menunjukkan  hasil β=0.095, p > 0.001. Hipotesis (H1) tidak disokong kerana tidak terdapat pengaruh yang signifikan hubungan  antara  sikap  dan  niat  beli  pelajar  terapi  kecantikan  terhadap  produk  kosmetik  halal. Berdasarkan kajian lepas daripada Fahmi (2017), kajian mendapati bahawa pemboleh ubah sikap mempunyai hubungan positif berkaitan dengan niat untuk memilih produk halal. Selain itu, kajian Afendi, Azizan, dan Darami (2014) juga menyatakan ada hubungan positif antara sikap dan niat pembelian.  Sikap  adalah  faktor  penting  dalam  mempengaruhi  niat  pengguna  dalam  membeli produk halal kerana mereka yang mempunyai sikap positif yang tinggi kelihatan mempunyai niat yang lebih besar untuk berniat untuk membeli produk halal. Walau bagaimanapun, dalam kajian ini sikap tidak menunjukkan hubungan positif dan tidak mempengaruhi terhadap niat pembelian. Hal  ini  kerana  pelajar  Terapi  Kecantikan  dan  Spa  di  Kolej  Komuniti  Sungai  Petani  mungkin mempertimbangkan  faktor  lain  yang  lebih  utama  berbanding  dengan  sikap  semasa  membeli produk  kosmetik  halal.  Pelajar  bermungkinan  lebih  cenderung  untuk  melihat  kepada  harga semasa  pembelian  produk  kosmetik  halal.  Dalam  kajian  Chin  dan  Harizan  (2017),  hasil  kajian menunjukkan  harga  dianggap  penting  dalam  membentuk  persepsi  harga  yang  kemudiannya menjejaskan niat tingkah laku dalam pembelian. Tambahan pula, dalam kajian Hussin, Hashim, Yusof, dan Alias (2013), bagi hubungan antara harga dan niat pembelian, keputusan menunjukkan bahawa ada korelasi yang kecil dan positif antara harga dan niat pembelian (r =.272, p<0.01).
Seterusnya,  hasil  kajian  menunjukkan  bahawa  tidak  terdapat  pengaruh  yang  signifikan hubungan antara kesedaran dengan niat beli pelajar terapi kecantikan terhadap produk kosmetik halal. Dari analisis Regresi berganda, kesedaran menunjukkan hasil β=-0.86, p > 0.001. Hipotesis (H2) tidak disokong kerana tiada hubungan yang signifikan antara kesedaran dan niat pembelian terhadap produk halal. Hasil kajian Norman dan Abd Wahid (2017) telah menunjukkan bahawa kesedaran  mempunyai  hubungan  yang  positif  dengan  pembelian  produk  halal.  Walau bagaimanapun,  dalam  kajian  ini  kesedaran  tidak  menunjukkan  hubungan  positif  terhadap  dan tidak  mempengaruhi terhadap niat pembelian. Hal ini  kerana pelajar pelajar Terapi Kecantikan dan  Spa  di  Kolej  Komuniti  Sungai  Petani  mungkin  mempertimbangkan  faktor  lain  yang  lebih penting  berbanding  dengan  kesedaran  semasa  membeli  produk  kosmetik  halal.  Pelajar bermungkinan lebih cenderung melihat kepada kualiti produk semasa pembelian produk kosmetik halal. Dalam kajian Masood (2021) telah menunjukkan bahawa kualiti produk merupakan faktor yang paling penting yang dipilih oleh pelajar universiti semasa ingin membeli produk kosmetik halal. Tambahan pula, Lutfie, Suzanti, Sharif, dan Alamanda (2016) dalam kajian mereka telah menunjukkan  keputusan  pembelian  lebih  dipengaruhi  oleh  kualiti  produk.  Manakala,  dalam kajian Hussin et al. (2013), juga menyatakan terdapat hubungan korelasi sederhana, positif antara kualiti dan niat pembelian (r =.390, p<0.01), di mana kualiti yang lebih tinggi dikaitkan dengan niat yang lebih tinggi untuk membeli.
Selain  itu,  hasil  kajian  ini  juga  menunjukkan  bahawa  tidak  terdapat  pengaruh  yang signifikan  hubungan  antara  persekitaran  dengan  niat  beli  pelajar  terapi  kecantikan  terhadap produk kosmetik halal. Dari analisis Regresi berganda, persekitaran menunjukkan hasil β=-.182, p  >  0.001.  Hipotesis  (H3)  tidak  disokong  kerana  tiada  hubungan  yang  signifikan  antara persekitaran dengan niat pembelian terhadap produk halal. Menurut Norman dan Wahid (2017), faktor persekitaran adalah faktor yang paling mempengaruhi pembelian produk Halal. Manakala, dalam kajian Idris et al. (2021) juga menunjukkan bahawa keputusan pelanggan untuk membeli kosmetik  Halal  mempunyai  hubungan  yang  signifikan  dengan  faktor  persekitaran.  Penemuan yang  mengejutkan  dalam  kajian  ini  adalah  tidak  terdapat  pengaruh  yang  signifikan  hubungan antara persekitaran dengan niat beli pelajar terapi kecantikan terhadap produk kosmetik halal. Hal ini  kerana,  pelajar  Terapi  Kecantikan  dan  Spa  mungkin  lebih  cenderung  melihat  faktor  lain berbanding  dengan faktor persekitaran. Faktor kemudahan pembelian berkaitan dengan dengan kemudahan mengakses produk untuk pengguna melalui media dalam talian boleh dilakukan pada bila-bila masa dan di mana sahaja boleh dijadikan salah satu faktor yang perlu dipertimbangkan semasa membeli produk kosmetik halal (Wijaya & Teguh, 2012). Hasil kajian daripada Masood (2021) telah menunjukkan bahawa kemudahan pembelian juga merupakan salah satu faktor yang
penting dalam mempengaruhi niat pembelian produk kosmetik halal. Kemudahan pembelian yang dinyatakan  oleh  pengguna  adalah  farmasi  seperti  Watsons  dan  Guardian  (76.62%)  serta  dari peruncit  yang terletak di pusat membeli-belah (69.36%) diikuti dengan pembelian dalam talian dan jarang dari ejen.

## KESIMPULAN
Tujuan  kajian  ini  adalah  untuk  mengenal  pasti  faktor-faktor  yang  mempengaruhi  niat pembelian pelajar Terapi Kecantikan  dan Spa terhadap produk  kosmetik  halal. Kajian  ini telah menggariskan  empat  objektif  yang  akan  dicapai  dalam  penyelidikan  ini.  Selepas  menjalankan analisis Regresi berganda, sikap, kesedaran dan persekitaran tidak menunjukkan hubungan yang signifikan dan tidak mempengaruhi niat pembelian pelajar Terapi Kecantikan dan Spa terhadap produk  kosmetik  halal.  Hal  ini  kerana  pelajar  Terapi  Kecantikan  dan  Spa  di  Kolej  Komuniti Sungai Petani mungkin mempertimbangkan faktor lain berbanding dengan faktor di atas.

## 5.1 Implikasi dan Kajian Lanjutan
Walau  bagaimanapun,  penyelidikan  ini  memberi  implikasi  kepada  pelajar  Terapi Kecantikan  dan  Spa  yang  memakai  produk  kosmetik  halal  dalam  kehidupan  seharian  mereka. Maklumat yang  dikumpulkan dalam penyelidikan ini  akan  memberi penjelasan tentang produk kosmetik  halal  kepada  mereka  untuk  mengelakkan  rasa  bimbang  atau  keliru  apabila menggunakan kosmetik halal. Penyelidikan ini akan menjadikan pelajar Terapi Kecantikan dan Spa  menjadi  lebih  berjaga-jaga  dan  sedar  tentang  kosmetik  halal  yang  mereka  beli  dan  pakai untuk  mengelakkan  kesan buruk atau lebih buruk pada kulit  mereka. Selain  itu, kajian ini juga menyumbang industri atau organisasi yang terlibat dalam menghasilkan produk kosmetik halal. Industri  mesti  menghasilkan  produk  kosmetik  halal  yang  selamat  dan  berkesan  apabila menggunakannya. Penyelidikan ini akan menjadikan industri lebih tertumpu pada standard yang memenuhi keperluan dan kehendak pelanggan dari produk kosmetik halal.
Selain itu, untuk kajian lanjutan, penyelidik juga boleh menambah  pemboleh ubah bebas yang lain seperti harga, kualiti produk, dan kemudahan pembelian ke dalam penyelidikan supaya penyelidik dapat mengetahui lebih lanjut tentang niat pembelian terhadap produk kosmetik halal di kalangan pelajar Terapi Kecantikan dan Spa di Kolej Komuniti Sungai Petani. Memandangkan pemboleh  ubah  bebas  tersebut  juga  merupakan  faktor  yang  penting  dalam  mempengaruhi  niat pembelian  pelajar  Terapi  Kecantikan  dan  Spa  terhadap  produk  kosmetik  halal.  Dengan  kajian lanjutan  yang  dicadangkan  ini,  maka  dapat  dilihat  antara  faktor  yang  manakah  lebih mempengaruhi  niat  pembelian  pelajar  Terapi  Kecantikan  dan  Spa  terhadap  produk  kosmetik halal.

## SARAN
Untuk peneliti selanjutnya yang ingin meneliti tentang faktor-faktor yang mempengaruhi pelajar  terapi  kecantikan  dan  spa  di  Kolej  Komuniti  Sungai  Petani  dalam  pembelian  produk kosmetik halal, berikut beberapa saran yang bisa menjadi acuan:
1. Melakukan  penelitian  survei  dengan  cara  menyebar  kuesioner  kepada  pelajar  terapi kecantikan  dan  spa  di  Kolej  Komuniti  Sungai  Petani  untuk  mengetahui  pandangan  dan perilaku  mereka  terkait  dengan  pembelian  produk  kosmetik  halal.  Kuesioner  ini  harus dirancang secara teliti dan valid agar data yang diperoleh dapat dipercaya.
2. Menganalisis  data  yang  diperoleh  dari  survei  dengan  menggunakan  teknik  statistik  yang sesuai.  Contohnya,  regresi  berganda  atau  analisis  faktor  dapat  digunakan  untuk mengidentifikasi faktor-faktor yang paling berpengaruh dalam pembelian produk kosmetik halal oleh pelajar terapi kecantikan dan spa di Kolej Komuniti Sungai Petani.
3. Mengumpulkan  data  tambahan  melalui  wawancara  atau  focus  group  discussion  (FGD) dengan  pelajar  terapi  kecantikan  dan  spa  di  Kolej  Komuniti  Sungai  Petani,  agar  dapat memperoleh pemahaman yang lebih mendalam tentang faktor-faktor yang mempengaruhi perilaku mereka dalam membeli produk kosmetik halal.

## DAFTAR PUSTAKA
Ab Hamid, N. A., & Hassim, M. H. (2019). Pengguna Dan Kosmetik Halal: Perspektif Syariah. Paper  Presented  At  The  5th  Muzakarah  Fiqh  &  International  Fiqh  Conference  (MFIFC
2019), KUIS, 24 September 2019. Retrieved From Http://Conference.Kuis.Edu.My/Mfifc/Images/E-Proceeding-2019/02-
Penggunaan_Kosmetik-_Nor_Adha_Ab_Hamid.Pdf
Abd  Rahman,  R.  A.,  &  Zakaria,  Z.  (2019).  Pelaksanaan  Standard  Kosmetik  Halal:  Malaysian Standard MS 2200 – Bahagian 1:2008 Barang Gunaan Islam-Kosmetik Dan Dandanan Diri –  Garis  Panduan  Umum:Satu  Sorotan  Literatur. Journal  Of  Shariah  Law  Research,
4 (2),137-158. Retrieved From Https://Ejournal.Um.Edu.My/Index.Php/JSLR/Article/Download/21319/10854/45788
Ajzen,  I.  (1991).  The  Theory  Of  Planned  Behavior. Organizational  Behavior  And  Human Decision Processes, 50 (2), 179-211. Doi:10.1016/0749-5978(91)90020-T
Chin, T. K., & Harizan, S. H. M. (2017). Factors Influencing Consumers’ Purchase Intention Of Cosmetic Products In Malaysia. International Journal Of Business And Innovation, 3 (1),
1-15.
Department Of Standard Malaysia. (2004). Halal Food – Production, Preparation, Handling And Storage – Generral Guidelines (First Revision). Retrieved From Https://Firatozel.Files.Wordpress.Com/2011/08/Halal-Food-Malaysian-Standard.Pdf Gliem, J. A., & Gliem, R. R. (2003). Calculating, Interpreting, And Reporting Cronbach’s Alpha Reliability Coefficient For Likert-Type Scales. Retrieved From
Https://Hdl.Handle.Net/1805/344
Hashim, A. J. B. C. M., & Musa, R. (2014). Factors Influencing Attitude Towards Halal Cosmetic Among Young Adult Urban Muslim Women: A Focus Group Analysis. Procedia - Social And Behavioral Sciences, 130 , 129-134. Doi:10.1016/J.Sbspro.2014.04.016
Hussin, S. R., Hashim, H., Yusof, R. N., & Alias, N. N. (2013). Relationship Between Product Factors,  Advertising,  And  Purchase  Intention  Of  Halal  Cosmetic. Pertanika  Journal  Of Social Science And Humanities, 21 , 85-100. Retrieved From
Https://Www.Researchgate.Net/Publication/276160302
Idris, N. A., & Mohd Noor, M. A. (2013). Analisis Keprihatinan Pengguna Muslim Terhadap Isu Halal-Haram  Produk  Melalui  Pembentukan  Indeks. Prosiding  PERKEM  VIII,  3 (2013), 1245-1258. Retrieved From Https://Www.Ukm.My/Fep/Perkem/Pdf/Perkemviii/PKEM2013_4F5.Pdf
Idris,  J.,  Mohd  Fauzi,  N.,  Muhammad  Sabri,  M.  F.,  &  Kamarubahrin,  A.  F.  (2020). Faktor- Faktor  Mempengaruhi  Pengguna  Wanita  Islam  Bekerjaya  Dalam  Keputusan  Pembelian Produk  Kosmetik  Halal  Di  Selangor:  Kajian  Rintis. Paper  Presented  At  The  7th International  Research  Management  &  Innovation  Conference  (7th  IRMIC  2020)  E-
Conference,  26-28  October  2020,  Kolej  Universiti  Islam  Antarabangsa,  Selangor. Retrieved From Https://Www.Researchgate.Net/Publication/346476970
Idris,  J.,  Muhammad  Sabri,  M.  F.,  &  Mohd  Fauzi,  N.  (2021).  Antecedents  Of  Customer’s Purchasing Decisions On Halal Cosmetics. Journal Of Halal Service Research, 2 (2), 49- 62. Retrieved From Https://Magscholar.Com/Jhsr/Jhsrv2n2/Jhsr210008.Pdf
Jabatan  Kemajuan  Islam  Malaysia.  (N.D.). Direktori  Halal  Malaysia. Retrieved  From Https://Www.Halal.Gov.My
Kamal,  N.  S.  B.  N.,  & Mohammed,  A.  A.  (2016). Factors  Influencing  Consumers’  Intentions Towards Purchasing Islamic Hotel Service: A Conceptual Model. Paper Presented At The Pengurusan  Halal,  Ekonomi  Dan  Perniagaan  2016,  November  2016,  Perpustakaan Sultanah Bahiyah, Universiti Utara Malaysia.
Kamalul  Ariffin,  S.,  Azra,  W.  F.,  Abdul  Wahid,  N.,  &  Goh,  Y.  N.  (2019).  Investigating  The Factors  Affecting  Purchase  Intention  Of  Muslim  Women  Towards  Halal  Cosmetics. Journal  Of  Entrepreneurship,  Business  And  Economics,  7 (2),  78-105.  Retrieved  From Http://Scientificia.Com/Index.Php/JEBE/Article/View/122
Krejcie,  R.  V.,  &  Morgan,  D.  W.  (1970).  Determining  Sample  Size  For  Research  Activities.
Educational And Psychological Measurement, 30 (3), 607-610.
Doi:10.1177/001316447003000308
Lada, S., Tanakinjal, G. H., & Amin, H. (2009). Predicting Intention To Choose Halal Products Using Theory Of Reasoned Action. International Journal Of Islamic And Middle Eastern Finance And Management, 2 (1), 66-76. Doi:10.1108/17538390910946276
Low,  S.  (2017,  October  13). The  Rising  Demand  For  Halal  Cosmetics. Retrieved  From Https://Www.Thestar.Com.My/Lifestyle/Style/2017/10/13/Rising-Demand-Halal- Cosmetics/
Lutfie, H., Suzanti, E. P. P., Sharif, O. O., & Alamanda, D. T. (2016). Which Is More Important? Halal  Label  Or  Product  Quality. Proceedings  Of  The  3rd  International  Seminar  And
Conference On Learning Organization (Isclo-15), 224-229. Atlantis Press. Doi:10.2991/Isclo-15.2016.41
Masood, A. (2021). Factors Influencing Halal Cosmetics Purchase Behaviour Of Working Adults And  University  Students  In  Malaysia. Jurnal  Personalia  Pelajar,  24 (1),  113-127. Retrieved From Http://Www.Ukm.My/Personalia/Publication/Artikel14-Jun-2021/
Muhamed, N. A., Sumaiyah Abd Aziz, S., Yaakub, N. A., & Ramli, N. M. (2016). Industri Halal: Perkembangan  Dan  Cabaran  Di  Malaysia. Bandar  Baru  Nilai:  Universiti  Islam  Sains Malaysia.
Muhamad, N., & Nazira Nordin, N. (2019). Faktor Yang Mendorong Mahasiswi Dalam Memilih Barangan Kosmetik Tiruan. Journal Of Business Innovation, 4 (1), 90-101. Retrieved From Http://Www.Kuim.Edu.My/Journal/Index.Php/JBI/Article/View/445/376
National Pharmaceutical Control Bureau. (2009a). Guidelines For Control Of Cosmetic Products In  Malaysia  (Revision  02). Retrieved  From  Https://Silo.Tips/Download/Guidelines-For- Control-Of-Cosmetic-Products-In-Malaysia-5
Faktor-faktor yang Mempengaruhi Pelajar Terapi Kecantikan dan Spa di Kolej Komuniti Sungai Petani dalam Pembelian Produk Kosmetik Halal National Pharmaceutical Control Bureau. (2009b). Guidelines On Good Manufacturing Practice For Cosmetic, Annex 1, Part 9. Retrieved From Https://Www.Npra.Gov.My/Images/Guidelines_Central/Guidelines_On_Cosmetic/Annex _1_Part_9_.Pdf
Nik Mud, N. N., Hairani, F., Ibrahim, A. N., Hasan, H. (2020). Factors Influencing Young Female Purchase Intention Towards Local Cosmetics Product In Malaysia. International Journal Of Modern Trends In Social Sciences, 3 (11):01-12. Doi:10.35631/IJMTSS.311001
Afendi, N. A., Azizan, F. L., & Darami, A. I. (2014). Determinants Of Halal Purchase Intention: Case  In  Perlis. International  Journal  Of  Business  And  Social  Research,  4 (5),  118-123. Retrieved From Http://Thejournalofbusiness.Org/Index.Php/Site/Article/View/495/412
Norman, H., & Abd Wahid, N. (2017). Faktor- Faktor Yang Mempengaruhi Pengguna Muslim Dalam Pembelian Produk Halal Di Kampung Sebatu, Sungai Rambai, Melaka. Journal Of Business Innovation, 2 (2), 29-44. Retrieved From Https://Www.Researchgate.Net/Publication/338066855
Osman,  S.,  Zainuddin,  N.,  &  Zainalaludin,  Z.  (2020).  Eksplorasi  Faktor  Pengaruh  Terhadap Tingkah  Laku  Pembelian  Kosmetik  Halal  Dalam  Kalangan  Pengguna. International Journal Of Social Science Research, 2 (4), 32-43. Retrieved From Https://Myjms.Mohe.Gov.My/Index.Php/Ijssr/Article/View/11576
Radovic Markovic, M., Salamzadeh, A., Markovic, D., Grozdanic, R., & Vucekovic, M. (2012). E-Learning  In  Business  And  Entrepreneurship:  Evidence  From  Serbia,  Iran,  And  India. Paper Presented At The 1st Annual International Conference On Employment, Education
And Entrepreneurship, 1 December 2012. Retrieved From Https://Ssrn.Com/Abstract=2203718 Shukri,  N.  M.,  &  Mustafar,  M.  (2016). Tahap  Kesedaranterhadap  Produk  Kosmetik  Halal  Di Kalangan Pelajar UUM. Retrieved From Http://Stmlportal.Net/Stmlgogreen2016/Pdf/P651.Pdf
Fahmi, S. (2017). Halal Labeling Effect On Muslim Consumers Attitude And Behavior. Advances In Intelligent Systems Research, 131 , 56-62. Doi:10.2991/Icoi-17.2017.26
WHBC  2021  Bakal  Bincangkan  Peranan,  Sumbangan  Industri  Halal.  (2021,  Ogos  29). Berita Harian . Retrieved From Https://Www.Bharian.Com.My/Bisnes/Lain-
Lain/2021/08/857402/Whbc-2021-Bakal-Bincangkan-Peranan-Sumbangan-Industri-Halal
Wijaya, P. S. M., & Teguh, C. (2012). Faktor- Faktor Yang Mempengaruhi Minat Beli Di Online Shop  Specialis  Guess. Jurnal  Riset  Manajemen  Dan  Bisnis,  7 (2),  147-160. Doi:10.21460/Jrmb.2012.72.79.
Yousoof,  F.  B.  M.,  Jayaraman,  K.,  &  Munusamy,  K.  (2020).  A  Study  On  Awareness  And Intention To Purchase Halal Cosmetics Products Among Malaysians. International Journal Of Entrepreneurship And Management Practices, 3 (10), 43-42.
Doi:10.35631/IJEMP.310004